section_heading: Arhitektura
paragraph_text: Gornji je grad skoro u istoj visini kao i srednji grad istočno od njega, a u njemu je smješteno pet kula. Deveta kula ima površinu od 93,39 m<sup>2</sup> od koje nastavlja zid dug 48,40 m prema desetoj kuli čija površina iznosi 104,53 m<sup>2</sup>. Ovu kulu s jedanaestom kulom spaja zid od 33,88 m, a površina te jedanaeste kule je 231,70 m<sup>2</sup>. Slijedi zid dug 42,42 m prema dvanaestoj kuli površine 86,72 m<sup>2</sup> te posljednji zid od 40 m prema trinaestoj kuli površine 69,16 m<sup>2</sup> iza koje prema jugoistočnom kutu nastavlja zid dug 94,50 m. Zadnja je kula bila skladište eksploziva i streljiva, a dvaput je bila razrušena udarom groma.